Klemas Inta

Klemas Inta (1941 m. lapkričio 23 d. Viliotėje, Židikų valsčiuje – 2025 m. rugsėjo 3 d. Viekšniuose, Mažeikių rajono savivaldybėje)IN MEMORIAM Klemas INTA (1941 11 23- 2025 09 03). Akmenės rajono savivaldybė. 2025-09-03. Nuoroda tikrinta 2025-09-05. – Lietuvos ir Akmenės rajono savivaldybės politinis bei visuomenės veikėjas.

 Biografija 
1959 m. baigė Židikų vidurinę mokyklą, dirbo Židikų Mičiurino kolūkio sąskaitininku. 1965 m. baigė Lietuvos žemės ūkio akademijos Mechanizacijos fakultetą, įgijo inžinieriaus-mechaniko specialybę. Studijuodamas susidomėjo Kauno aviacijos sporto klube propaguojamu sklandymo sportu. 1966 m. atliko privalomąją karinę tarnybą, 1971 m. baigė Kalugos aviacijos mokyklą, lakūnas – instruktorius.

1967–1968 m. Viekšnių profesinės technikos mokyklos dėstytojas, 1968–1987 m. Akmenės aviacijos sporto klubo viršininkas, 1977 metais buvo suteiktas sklandymo sporto meistro vardas ir lakūno instruktoriaus pirmoji klasifikacija. 1987–1988 m. Akmenės 2-os vidurinės mokyklos mokytojas.

1988 m. spalio mėn. išrinktas Naujosios Akmenės miesto Tarybos Vykdomojo komiteto pirmininko pavaduotoju, 1989–1990 m. pirmininkas. 1989 m. Akmenės rajono Sąjūdžio tarybos narys. Padėjo organizuoti rajono mokytojų ir žemdirbių sąjūdį, kūrė Akmenės rajono Tremtinių ir politinių kalinių klubą, jo Tarybos narys, 1990 m. šis klubas K. Intą iškėlė kandidatu į Aukščiausiąją Tarybą, išrinktas po pakartotinių rinkimų 1990 m. gegužės 15 d.

1993–1995 m. Akmenės vidurinės mokyklos mokytojas, 1995–1997 m. Akmenės rajono meras, 1997–2000 m. Akmenės rajono savivaldybės sekretorius. 2000–2007 m. Akmenės rajono savivaldybės administracijos Naujosios Akmenės miesto seniūnijos seniūnas, Lietuvos savivaldybių seniūnų asociacijos tarybos narys.

Nuo 1991 m. Lietuvių tautininkų sąjungos narys, 2003–2005 m. LTS pirmininkas, nuo 2005 m. pirmininko pavaduotojas.

1995–1997, 1997–2000, 2000–2001, ir 2007 m. Akmenės rajono savivaldybės tarybos narys.

1990–1992 m. Lietuvos aeroklubo prezidentas, Akmenės aeroklubo valdybos pirmininkas, Kredito unijos „Tikroji viltis“ valdybos pirmininko pavaduotojas, signatarų klubo narys. Apdovanotas Kūno kultūros ir sporto departamento medaliu “Už nuopelnus Lietuvos sportui“ (1991 m.) ir Lietuvos Respublikos Dariaus ir Girėno medaliu, Lietuvos pakvietimo į NATO proga apdovanotas atminimo ženklu (2002 m.). Sutuoktinė Vanda, vaikai Nerijus, Renata Veržukauskienė.Klemas INTA. Lietuvos Respublikos Seimo rinkimai 2008 m.

 Nuorodos 
 2008 m. Lietuvos Respublikos Seimo rinkimai.2008 m. Lietuvos Respublikos Seimo rinkimai – Tėvynės sąjunga – Lietuvos krikščionys demokratai – Iškelti kandidatai 

 Šaltiniai 

|-

Kategorija:Lietuvos inžinieriai mechanikai
Kategorija:Lietuvos lakūnai
Kategorija:Akmenės merai
Kategorija:Lietuvos sporto veikėjai
Kategorija:Lietuvos savivaldybių seniūnai
Kategorija:Seimo nariai